Na temelju članka 78. Zakona o komunalnom gospodarstvu („Narodne novine", broj 68/18, 110/18, 32/20 i 145/24) i članka 28. Statuta Općine Milna („Službeni glasnik Općine Milna”, broj 12/22-pročišćeni tekst i 6/25), Općinsko vijeće Općine Milna na \_\_\_\_\_sjednici održanoj \_\_\_\_\_\_\_\_\_\_\_\_\_\_\_ godine, donosi

**ODLUKU**

**O IZMJENAMA I DOPUNAMA**

**ODLUKE O KOMUNALNOM DOPRINOSU**

(„Službeni glasnik Općine Milna“, broj 11/23)

**Članak 1.**

Tekst članka 5. Odluke o komunalnom doprinosu („Službeni glasnik Općine Milna“, broj 11/23) se mijenja i tako izmijenjen glasi:

***„****U Općini Milna kao kriterij za određivanje visine komunalnog doprinosa utvrđuju se područja zone za plaćanje komunalnog doprinosa, ovisno o pogodnosti položaja određenog područja (udaljenosti od središta u naselju, mrežu javnog prijevoza, dostupnost građevina javne i društvene namjene, dostupnost građevina opskrbe i usluga, prostorne i prirodne uvjete) i stupnju uređenosti i opremljenosti objektima i uređajima komunalne infrastrukture, kako slijedi:*

*Na području Općine Milna utvrđuju se slijedeće zone za plaćanje komunalnog doprinosa:*

|  |  |
| --- | --- |
| ***I zona*** | *Izdvojena građevinska područja ugostiteljsko-turističke namjene određeno Prostornim planom uređenja Općine Milna: T „Bijaka – jug“; T „Bijaka – sjever“; T „Osibova-Lučice; Tk „Vela njiva“; T „Duboka“ i T „Brdo“.* |
| ***II zona*** | *Ostala izdvojena građevinska područja ugostiteljsko-turističke namjene (T, Kamp) određena Prostornim planom uređenja Općine Milna;**Područja luka nautičkog turizma (LNT);* *Područja turističke namjene (T) unutar obuhvata GP naselja Milna i Bobovišća na moru određena Prostornim planom uređenja Općine Milna (IGPIN);**Područja odlagališta plovnih objekata – gospodarska poslovna namjena određena Prostornim planom uređenja Općine Milna (K6);**Izdvojena građevinska područja naselja Milne (Osibova, Makarac) određena Prostornim planom uređenja Općine Milna.* |
| ***III zona*** | *Građevinsko područje naselja Milne određeno PPUO Milna;**Građevinsko područje naselja Bobovišća na moru određeno PPUO Milna;**Područja planirana PPUO Milne za OPG (obiteljska poljoprivredna gospodarstva koja tvore funkcionalnu, pravnu i gospodarsku cjelinu jednaka ili veća od 3 ha).* |
| ***IV zona*** | *Građevinsko područje naselja Ložišće određeno PPUO Milna;**Građevinsko područje naselja Bobovišće određeno PPUO Milna.* |
| ***V zona*** | *Ostala građevinska područja gospodarske namjene (uslužne i zanatske) unutar izvan naselja određena Prostornim planom uređenja Općine Milna (IS, K);**Izdvojena građevinska područja sportsko-rekreacijske namjene i područja sportsko-rekreacijske namjene planirana unutar naselja po PPUO Milne (R2);* *Građevinsko područje naselja Podhume;**Ostali dijelovi općine Milna koji se nalaze izvan građevinskih područja utvrđenim PPUO Milne.* |

***„***

**Članak 2.**

Tekst članka 6. Odluke o komunalnom doprinosu („Službeni glasnik Općine Milna“, broj 11/23) se mijenja i tako izmijenjen glasi:

***„****Jedinična vrijednost komunalnog doprinosa po m³ građevine po pojedinim zonama određena u eurima iznosi, kako slijedi:*

|  |  |
| --- | --- |
| ***Zona*** | ***Jedinična vrijednost******(Kn)*** |
| *I zona* | *18,00* |
| *II zona* | *16,00* |
| *III zona* | *12,00* |
| *IV zona* | *8,00* |
| *V zona* | *6,00* |

*Za pomoćne zgrade namijenjene poljoprivrednoj djelatnosti obračunava se 50% iznosa jedinične vrijednosti iz stavka 1. ovog članka.“*

**Članak 3.**

Ostali članci Odluke o komunalnom doprinosu („Službeni glasnik Općine Milna“, broj 11/23) ostaju ne promijenjeni.

**Članak 4.**

Ova Odluka stupa na snagu osmog dana od dana objave u „Službenom glasniku Općine Milna“.

PREDSJEDNICA

OPĆINSKOG VIJEĆA